ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 3ης Ιουνίου 1986

για τη σύναψη της ανταλλαγής επιστολών σχετικά με το σημείο 2 του διακανονισμού μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης για το εμπόριο του κρέατος προβάτου και αμνού

(86/223/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, στο πλαίσιο του διακανονισμού αυτοπεριορισμού που έχει συναφθεί με την Ευρωπαϊκή Οικονομική Κοινότητα στον τομέα του κρέατος προβάτου και αμνού (1), η Ουρουγουάη ανέλαβε την υποχρέωση να περιορίσει τις εξαγωγές της προς ορισμένες αγορές της Κοινότητας που θεωρούνται ως ευαίσθητες περιοχές·

ότι η υποχρέωση μεν αυτή έληξε στις 31 Μαρτίου 1985, αλλά οι συνθήκες οι οποίες αιτιολογούσαν την αναγνώριση των εν λόγω περιοχών δεν έχουν μεταβληθεί, και ότι πρέπει, ως εκ τούτου, να προβλεφθεί παράταση της ισχύος των διατάξεων που αφορούν τον περιορισμό των εξαγωγών προς τις εν λόγω περιοχές·

ότι η Επιτροπή διεξήγαγε διαπραγματεύσεις για το σκοπό αυτό με την Ουρουγουάη, η οποίες κατέληξαν σε συμφωνία,

ΑΠΟΦΑΣΙΖΕΙ:

Άρθρο 1

Η ανταλλαγή επιστολών σχετικά με το σημείο 2 του διακανονισμού μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης, για το εμπόριο του κρέατος προβάτου και αμνού, εγκρίνεται εξ ονόματος της Κοινότηταας.

Το κείμενο της ανταλλαγής επιστολών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανταλλαγή επιστολών που αναφέρει το άρθρο 1, δεσμεύοντας την Κοινότητα.

Λουξεμβούργο, 3 Ιουνίου 1986.

Για το Συμβούλιο

Ο Πρόεδρος

G.M.V. van AARDENNE

(1) ΕΕ αριθ. L 275 της 18. 10. 1980, σ. 37.
*****

ΤΕΤΑΡΤΗ ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Μαΐου 1986

σχετικά με την εφαρμογή της οδηγίας 72/166/ΕΟΚ περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρέωσης προς ασφάλιση της ευθύνης αυτής

(86/218/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/166/ΕΟΚ του Συμβουλίου της 24ης Απριλίου 1972 περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρέωσης προς ασφάλιση της ευθύνης αυτής (1), όπως τροποποιήθηκε από την οδηγία 84/5/ΕΟΚ (2), ιδίως το άρθρο 2 παράγραφος 2,

Εκτιμώντας:

ότι, στις 12 Δεκεμβρίου 1973, οι εθνικές ενώσεις ασφαλιστών των εννέα κρατών μελών σύνηψαν συμφωνία («Συμπληρωματική Συμφωνία») (3) σύμφωνα με τις αρχές που περιλαμβάνονται στο άρθρο 2 παράγραφος 2 πρώτη περίπτωση της οδηγίας 72/166/ΕΟΚ·

ότι η Επιτροπή θέσπισε στη συνέχεια την πρώτη απόφαση 74/166/ΕΟΚ (4) όσον αφορά την εφαρμογή της οδηδίας 72/166/ΕΟΚ, ζητώντας από κάθε κράτος μέλος να μην πραγματοποιεί ελέγχους από τις 15 Μαΐου 1974 σχετικά με την ασφάλιση της αστικής ευθύνης όσον αφορά τα οχήματα με έδρα στο ευρωπαϊκό έδαφος άλλου κράτους μέλους, τα οποία υπόκεινται στη συμπληρωματική συμφωνία της 12ης Δεκεμβρίου 1973·

ότι η ελληνική ένωση ασφαλιστών δεν συμμετέχει ακόμα στη Συμπληρωματική Συμφωνία της 12ης Δεκεμβρίου 1973·

ότι, στις 14 Μαρτίου 1986, οι ενώσεις ασφαλιστών της Ισπανίας και της Πορτογαλίας και των άλλων κρατών μελών, εκτός της Ελλάδας, υπέγραψαν προσθήκη στη Συμπληρωματική Συμφωνία της 12ης Δεκεμβρίου 1973 επεκτείνοντας τη συμφωνία αυτή έτσι ώστε να περιλαμβάνει τις ενώσεις της Ισπανίας και της Πορτογαλίας·

ότι, συνεπώς, έχουν ήδη πληρωθεί όλοι οι όροι για τη μη πραγματοποίηση ελέγχων σχετικά με την ασφάλιση της αστικής ευθύνης μεταξύ Ισπανίας και Πορτογαλίας και μεταξύ Ισπανίας και Πορτογαλίας και των άλλων κρατών μελών εκτός της Ελλάδας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από την 1η Ιουνίου 1986 παύουν οι έλεγχοι σχετικά με την ασφάλιση της αστικής ευθύνης όσον αφορά οχήματα με έδρα την Ισπανία ή την Πορτογαλία και εισέρχονται στο έδαφος των άλλων κρατών μελών, εκτός της Ελλάδας, καθώς και όσον αφορά οχήματα που έχουν έδρα σε άλλα κράτη μέλη, εκτός της Ελλάδας, και εισέρχονται στο έδαφος της Ισπανίας και της Πορτογαλίας.

Άρθρο 2

Τα κράτη μέλη ενημερώνουν την Επιτροπή σχετικά με τα μέτρα που λαμβάνουν για την εφαρμογή της απόφασης αυτής.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Μαΐου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 103 της 2. 5. 1972, σ. 1.

(2) ΕΕ αριθ. L 8 της 11. 1. 1984, σ. 17.

(3) ΕΕ αριθ. L 87 της 30. 3. 1974, σ. 15.

(4) ΕΕ αριθ. L 87 της 30. 3. 1974, σ. 13.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Απριλίου 1986

που επιτρέπει την παράταση, για την περίοδο από τις 2 Μαΐου έως τις 2 Νοεμβρίου 1986, της συμφωνίας για τη θαλάσσια αλιεία που έχουν συνάψει η κυβέρνηση του Βασιλείου Ισπανίας και η κυβέρνηση της Λαϊκής Δημοκρατίας της Αγκόλα

(86/136/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3,

την πρόταση της Επιτροπής,

Εκτιμώντας:

ότι η κυβέρνηση του Βασιλείου της Ισπανίας και η κυβέρνηση της Λαϊκής Δημοκρατίας της Αγκόλα υπέγραψαν στις 2 Νοεμβρίου 1984 συμφωνία αλιείας με διάρκεια ισχύος ενός έτους ότι η συμφωνία αυτή εξακολουθεί να ισχύει για συμπληρωματικές περιόδους έξι μηνών, με τον όρο ότι δεν έχει κοινοποιηθεί καταγγελία τρεις μήνες τουλάχιστον πριν από τη λήξη κάθε εξαμήνου·

ότι το άρθρο 167 παράγραφος 2 της πράξης προσχώρησης προβλέπει ότι οι διατάξεις των συμφωνιών αλιείας, που έχει συνάψει το Βασίλειο της Ισπανίας με τρίτες χώρες πριν από την προσχώρησή του στην Κοινότητα, δεν παραβλάπτονται κατά το χρονικό διάστημα κατά το οποίο οι διατάξεις αυτές διατηρούνται προσωρινά·

ότι το Βασίλειο της Ισπανίας παρέτεινε μέχρι τις 2 Μαΐου 1986 την προαναφερόμενη συμφωνία πριν από την προσχώρησή του στην Κοινότητα·

ότι, δυνάμει του άρθρου 167 παράγραφος 3 της πράξης προσχώρησης, το Συμβούλιο εκδίδει, πριν από τη λήξη των συμφωνιών αλιείας που έχει συνάψει το Βασίλειο της Ισπανίας με τρίτες χώρες, τις διατάξεις που απαιτούνται για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης της δυνατότητας παράτασής τους·

ότι, μέχρι να συναφθεί συμφωνία για την αλιεία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα, η Κοινότητα έχει συμφέρον, για να μη διακοπούν οι αλιευτικές δραστηριότητες των ενδιαφερομένων κοινοτικών πλοίων, να επιτρέψει στο Βασίλειο της Ισπανίας να παρατείνει για άλλο ένα εξάμηνο την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στο Βασίλειο της Ισπανίας να παρατείνει, για το χρονικό διάστημα από τις 2 Μαΐου έως τις 2 Νοεμβρίου 1986, τη συμφωνία αλιείας που έχει συνάψει στις 2 Νοεμβρίου 1984 με τη Λαϊκή Δημοκρατία της Αγκόλα.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Λουξεμβούργο, 17 Απριλίου 1986.

Για το Συμβούλιο

Ο Πρόεδρος

E. M. SCHOO
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Φεβρουαρίου 1986

για την έγκριση της προσαρμογής του ειδικού προγράμματος της περιοχής Umbria σχετικά με την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(86/75/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

Εκτιμώντας:

ότι η ιταλική κυβέρνηση ανακοίνωσε στις 29 Ιουλίου 1985 την προσαρμογή του ειδικού προγράμματος της περιοχής Umbria σχετικά με την ανάπτυξη της παραγωγής βοείου, προβείου και αιγείου κρέατος·

ότι η προαναφερθείσα προσαρμογή του προγράμματος ανταποκρίνεται στους όρους και στους στόχους του κανονισμού (ΕΟΚ) αριθ. 1944/81·

ότι ζητήθηκε η γνώμη της Επιτροπής του ΕΓΤΠΕ σχετικά με τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσαρμογή του ειδικού προγράμματος της περιοχής Umbria σχετικά με την ανάπτυξη της παραγωγής βοείου, προβείου και αιγείου κρέατος, το οποίο ανακοίνωσε η ιταλική κυβέρνηση στις 29 Ιουλίου 1985, σύμφωνα με τον κανονισμό (ΕΟΚ) αριθ. 1944/81.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 20 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 197 της 20. 7. 1981, σ. 27.

(2) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 8ης Απριλίου 1986

για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με το αίτημα αποκατάστασης της ζημίας που υπέστη η Ευρωπαϊκή Οικονομική Κοινότητα λόγω της παράτασης από τον Καναδά, από 1ης Δεκεμβρίου 1985 μέχρι τις 30 Νοεμβρίου 1988, των ποσοστώσεων εισαγωγής υποδημάτων για γυναίκες και κορίτσια

(86/123/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι έγιναν διαβουλεύσεις δυνάμει του άρθρου ΧΙΧ της Γενικής Συμφωνίας Δασμών και Εμπορίου μεταξύ της Ευρωπαϊκής Οικονομικής Κοινότητας και της κυβέρνησης του Καναδά προκειμένου να διευθετηθεί το αίτημα αποκατάστασης της ζημίας που υπέστη η Κοινότητα λόγω της παρατάσεως επί τρία έτη των μέτρων διασφάλισης που έλαβε ο Καναδάς κατά την εισαγωγή υποδημάτων για γυναίκες και κορίτσια·

ότι οι διαβουλεύσεις αυτές κατέληξαν σε συμφωνία υπό μορφή ανταλλαγής επιστολών·

ότι είναι προς το συμφέρον της Κοινότητας να εγκριθεί η συμφωνία,

ΑΠΟΦΑΣΙΖΕΙ:

Άρθρο 1

Η συμφωνία υπό μορφής ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με το αίτημα αποκατάστασης της ζημίας που υπέστη η Ευρωπαϊκή Οικονομική Κοινότητα λόγω της παρατάσεως από τον Καναδά, από 1ης Δεκεμβρίου 1985 μέχρι τις 30 Νοεμβρίου 1988, των ποσοστώσεων εισαγωγής υποδημάτων για γυναίκες και κορίτσια, εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Λουξεμβούργο, 8 Απριλίου 1986.

Για το Συμβούλιο

Ο Πρόεδρος

G. M. V. van AARDENNE
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Φεβρουαρίου 1986

που τροποποιεί την απόφαση 73/426/ΕΟΚ σχετικά με τη Συμβουλευτική Επιτροπή του Λυκίσκου

(86/56/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας ότι θα πρέπει, λόγω της διευρύνσεως, προκειμένου να έχουμε μια ισορροπημένη περιφερειακή εκπροσώπηση, στην ισομερή ομάδα που δημιουργήθηκε στα πλαίσια της Συμβουλευτικής Επιτροπής του Λυκίσκου που προβλέπεται από την απόφαση 73/426/ΕΟΚ της Επιτροπής (1), όπως τροποποιήθηκε τελευταία από την απόφαση 83/77/ΕΟΚ (2), να αυξηθεί ο αριθμός των μελών της ομάδας αυτής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 παράγραφος 1 της απόφασης 73/426/ΕΟΚ της Επιτροπής, ο αριθμός έξι αντικαθίσταται από τον αριθμό επτά.

Άρθρο 2

Η παρούσα απόφαση αρχίζει να ισχύει στις 12 Φεβρουαρίου 1986.

Βρυξέλλες, 12 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 355 της 24. 12. 1973, σ. 53.

(2) ΕΕ αριθ. L 51 της 24. 2. 1983, σ. 34.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Φεβρουαρίου 1986

που θεσπίζει ορισμένα ιδιαίτερα μέτρα στον τομέα του βοείου κρέατος του κανονισμού (ΕΟΚ) αριθ. 1055/77 περί αποθεματοποιήσεως και διακινήσεως των προϊόντων που αγοράζονται από οργανισμό παρεμβάσεως

(86/31/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1055/77 του Συμβουλίου της 17ης Μαΐου 1977 περί αποθεματοποιήσεως και διακινήσεως των προϊόντων που αγοράζονται από οργανισμό παρεμβάσεως (1), και ιδίως το άρθρο 4,

Εκτιμώντας:

ότι ορισμένα προϊόντα που κατέχονται από τον γαλλικό οργανισμό παρέμβασης έχουν αποθεματοποιηθεί στην Αυστρία· ότι τα προϊόντα αυτά πουλήθηκαν για να μεταποιηθούν στη Γερμανία·

ότι δεν έχουν ακόμη θεσπιστεί ειδικοί κανόνες για παρόμοια περίπτωση·

ότι για να εξασφαλισθεί η ίση μεταχείριση των εμπορευομένων και αναμένοντας την έγκριση ειδικών κανόνων στον τομέα αυτό, πρέπει να προβλεφθεί ότι, κατά την εισαγωγή στη Γερμανία, εφαρμόζονται εξισωτικά ποσά και όχι δασμοί ή εισφορές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Όταν τα προϊόντα που κατέχονται από τον γαλλικό οργανισμό παρέμβασης, τα οποία αποθεματοποιούνται στην Αυστρία και πωλούνται με την κάλυψη των συμβάσεων πώλησης που αναφέρονται στο παράρτημα, επανεισάγονται στη Γερμανία:

- η επανεισαγωγή πραγματοποιείται χωρίς εφαρμογή δασμών και εισφορών,

- δεν απαιτείται η προσκόμιση πιστοποιητικού εισαγωγής,

υπό τον όρο ότι η εντολή απόσυρσης που αναφέρεται στο άρθρο 6 του κανονισμού (ΕΟΚ) αριθ. 1687/76 της Επιτροπής (2), απόσυρσης που αναφέρεται σε μία από τις εν λόγω συμβάσεις πώλησης προσκομίζεται στο τελωνείο επανεισαγωγής. Το τελωνείο αυτό εκδίδει τη στιγμή της εισαγωγής το αντίτυπο ελέγχου Τ αριθ. 5 που αναφέρεται στο άρθρο 2 παράγραφος 3 του εν λόγω κανονισμού.

Άρθρο 2

Οι ενδιαφερόμενες αρμόδιες αρχές βοηθούνται αμοιβαία για τον έλεγχο των όρων των εν λόγω πωλήσεων. Αυτό συνεπάγεται κυρίως την ανακοίνωση στις αρμόδιες γερμανικές αρχές από τον γαλλικό οργανισμό παρέμβασης, των αριθμών των σχετικών εντολών απόσυρσης.

Άρθρο 3

Η παρούσα απόφαση απευθύνεται στη Γαλλική Δημοκρατία και στην Ομοσπονδιακή Δημοκρατία της Γερμανίας.

Βρυξέλλες, 5 Φεβρουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 128 της 24. 5. 1977, σ. 1.

(2) ΕΕ αριθ. L 190 της 14. 7. 1976, σ. 1.

ΠΑΡΑΡΤΗΜΑ

1.2.3.4 // // // // // Αριθμός

των συμβάσεων

πώλησης // Ποσότητα για την

οποία έχει γίνει

η σύμβαση // Ποσότητα που είναι

αποθεματοποιημένη

στην Αυστρία // Ψυκτική

εγκατάσταση

// // // // // 85/3212/85/26

86/3212/85/34

86/3212/85/37

86/3212/85/40

86/3212/85/41 // 300 τόνοι

40 τόνοι

20 τόνοι

125 τόνοι

360 τόνοι // 200 τόνοι

40 τόνοι

20 τόνοι

125 τόνοι

81 τόνοι // Wiener Kuehlhaus Frigoscandia GmbH Franzosengraben A-130 Wien // // // //
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Ιανουαρίου 1986

με την οποία εγκρίνεται η σύναψη από την Επιτροπή μνημονίου συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά σχετικά με την συνεργασία όσον αφορά την έρευνα και ανάπτυξη στον τομέα της σύντηξης

(86/28/Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

τη σύσταση της Επιτροπής,

Εκτιμώντας:

ότι η Επιτροπή έχει διαπραγματευθεί, σύμφωνα με τις οδηγίες του Συμβουλίου, μνημόνιο συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά, με σκοπό τη συνεργασία όσον αφορά την έρευνα και ανάπτυξη στον τομεα της σύντηξης και ότι προτείνει να συνάψει η ίδια το εν λόγω μνημόνιο συμφωνίας·

ότι πρέπει να εγκριθεί η σύναψη από την Επιτροπή αυτής της συμφωνίας,

ΑΠΟΦΑΣΙΖΕΙ:

Άρθρο μόνο

Εγκρίνεται η σύναψη, από την Επιτροπή, μνημονίου συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά σχετικά με τη συνεργασία όσον αφορά την έρευνα και ανάπτυξη στον τομέα της σύντηξης.

Το κείμενο του μνημονίου συμφωνίας επισυνάπτεται στην παρούσα απόφαση.

Βρυξέλλες, 20 Ιανουαρίου 1986.

Για το Συμβούλιο

Ο Πρόεδρος

G. BRAKS
13.9.86 ΕπίσημηΕφημερίδατωνΕυρωπαϊκωνΚοινοτήτων Αριθ.L261/31
—Σελίδα186,στοπαράρτημαI:
αντί:«ΤοπαράρτημαIVτροποποιείταιωςεξής:»,
διάβαζε:«ΤοπαράρτημαVIτροποποιείταιωςεξής:».
—Σελίδα237,παράρτημα I,τίτλοςXV«Αλιεία»,στοσημείο4,τοστοιχείοιγ)αντικαθίσταται απότο
ακόλουθοκείμενο:
«ιγ)στοπαράρτημαIV,τοστοιχείοΒαντικαθίσταται ωςεξής:
"ΚλάσητουΚοινούΔασμολογίου Περιγραφήεμπορευμάτων
Β.Κατεψυγμένοήαλατισμέναπροϊόντατωνακόλουθωνψαριώνκαικατεψυγμέναπροϊόντατων
ακόλουθωνμαλακοστράκων :
—ex03.01ΒI(ολόκληρα,αποκεφαλι­
σμέναήτεμαχισμένα)
—ex03.01ΒII6)(φιλέτα)
—ex03.02ΑIκαιII
—ex16.04ΓIΣκορπιοίτουΒορράήΣεβαστοί
(Sebastesspp.)
Μπακαλιάροι (G3<ΐUSmorhua)
Γάδοιμαύροι(Ροllachusvirens)
Καλλαρίες(Melanogrammus 3C£ΐείίηιΐS)
Γάδοι(MεΓΐ3Π§US1ΠCΓΐ3η£US)
Μουρούνες(Μοlvaspp.)—ex16.04Ζκαι16.04ΗI
[φιλέταωμά,απλώςκαλυμμέναμε
πάσταήμετριμμένηκόραψωμιού
•(panés)] Σκουμπριά(Scomberscombrusκαιscomber
japonicus)
Πλάτακες(πησσικαιχωματίδα)(Ρleuronecte
platessa)
Μερλούκιοί(Merlucciusmerluccius)
Σκυλόψαρο(Κεντρόνι)(Squalusacanthiasή
Scyliorhinusspp.)
Ρέγγες
Γλώσσαλεπιδωτή(Lepidorhombus spp.)
Θαλάσσια"λεστιά(Βramaspp.)
Πεσκαντρίτσα (Lοphiusspp.)
ΚαβούριαΤοurteaux(Canceγparugus)
ΜικροίαστακοίΝορβηγίας(Νephropsnorve­
gicus)"»—ex03.03ΑIII6)
—ex03.03ΑVα)1
Διορθωτικόστονκανονισμό(ΕΟΚ)αριθ.2556/86τηςΕπιτροπήςτης8ηςΑυγούστου1986περίχορηγήσε­
ωςενισχύσεωςγιατηχρησιμοποίηση κατάτηνοινοποίησησυμπυκνωμένων γλευκώνσταφυλήςκαισυμ­
πυκνωμένωνανακαθαρισθέντων γλευκώνσταφυλήςγιατηναμπελουργικήπερίοδο1985/86
(ΕπίσημηΕφημερίδατωνΕυρωπαϊκώνΚοινοτήτωναριθ.L228της14ηςΑΰγούστου1986)
Σελίδα14,στοντίτλοτουκανονισμού : »
αντί:«...γιατηναμπελουργικήπερίοδο1985/86»,
διάβαζε:«...γιατηναμπελουργικήπερίοδο1986/87».
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1985 που τροποποιεί την απόφαση 82/736/ΕΟΚ του Συμβουλίου όσον αφορά τον πίνακα των εγκαταστάσεων της Σουηδίας που έχουν εγκριθεί για την εισαγωγή νωπών κρεάτων στην Κοινότητα - (85/628/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή βοοειδών και χοιροειδών ζώων και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,

(1) ΕΕ αριθ. L 302 της 31.12.1972, σ. 28.

(2) ΕΕ αριθ. L 59 της 5.3.1983, σ. 34.

την οδηγία 77/96/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (3), όπως τροποποιήθηκε τελευταία από την οδηγία 84/319/ΕΟΚ της Επιτροπής (4), και ιδίως το άρθρο 4,

(3) ΕΕ αριθ. L 26 της 31.1.1977, σ. 67.

(4) ΕΕ αριθ. L 167 της 27.6.1984, σ. 34.

Εκτιμώντας:

ότι ο πίνακας των εγκαταστάσεων της Σουηδίας, που έχουν εγκριθεί για την εισαγωγή νωπών κρεάτων στην Κοινότητα, καταρτίστηκε αρχικά στην απόφαση 82/736/ΕΟΚ του Συμβουλίου (5), όπως τροποποιήθηκε τελευταία με την απόφαση 85/387/ΕΟΚ της Επιτροπής (6)

(5) ΕΕ αριθ. L 311 της 8.11.1982, σ. 18.

(6) ΕΕ αριθ. L 224 της 22.8.1985, σ. 28.

ότι από το συνηθισμένο έλεγχο που πραγματοποιήθηκε κατ’ εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983, σχετικά με τους επιτόπιους ελέγχους που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (7), προέκυψε ότι το επίπεδο υγιεινής ορισμένων εγκαταστάσεων έχει υποστεί αλλαγές σε σχέση με τον προηγούμενο έλεγχο

(7) ΕΕ αριθ. L 108 της 26.4.1983, σ. 18.

ότι ο έλεγχος αυτός απέδειξε ότι μία νέα εγκατάσταση ανταποκρίνεται στους όρους του άρθρου 2 της οδηγίας 77/96/ΕΟΚ ότι, κατά συνέπεια, δύναται να της δοθεί η άδεια υποβολής σε εξάταση για την αποκάλυψη της παρουσίας τριχινών σε νωπό χοίρειο κρέας

ότι είναι απαραίτητο, κατά συνέπεια να τροποποιηθεί ο πίνακας των εγκαταστάσεων

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Το παράρτημα της απόφασης 82/736/ΕΟΚ αντικαθίσταται από το παράρτημα της παρούσας απόφασης.

ρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος

ΠΑΡΑΡΤΗΜΑ

ΠΙΝΑΚΑΣ ΕΓΚΑΤΑΣΤΑΣΕΩΝ

>ΘΕΣΗ ΠΙΝΑΚΑ>
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Δεκεμβρίου 1985

για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με τον τομέα των αυγών και των προϊόντων με βάση τα αυγά στη Δανία

(Το κείμενο στη δανική γλώσσα είναι το μόνο αυθεντικό)

(85/548/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,

Εκτιμώντας:

ότι, στις 20 Φεβρουαρίου 1985, η δανική κυβέρνηση ανακοίνωσε μία τροποποίηση στο πρόγραμμα που εγκρίθηκε με την απόφαση της Επιτροπής της 18ης Οκτωβρίου 1979 (3) σχετικά με τον τομέα των αυγών και των προϊόντων με βάση τα αυγά στη Δανία·

ότι η εν λόγω τροποποίηση αφορά τον εκσυγχρονισμό και την ορθολογικοποίηση των εγκαταστάσεων συσκευασίας των αυγών, καθώς και τον εκσυγχρονισμό και ορθολογικοποίηση των εγκαταστάσεων παρασκευής προϊόντων με βάση τα αυγά στη Δανία και αποσκοπεί στην ορθολογικοποίηση της μεταποίησης των αυγών, στη διεύρυνση της διάθεσης και στη μείωση του κόστους εμπορίας και μεταποίησης των αυγών· ότι αποτελεί, λοιπόν, πρόγραμμα κατά την έννοια του κανονισμού (ΕΟΚ) αριθ. 355/77·

ότι η τροποποίηση περιλαμβάνει επαρκή στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στον τομέα της παραγωγής αυγών στη Δανία· ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση που αφορά τον τομέα της συσκευασίας των αυγών και την προϊόντων με βάση τα αυγά, η οποία ανακοινώθηκε από τη δανική κυβέρνηση στις 20 Φεβρουαρίου 1985, σύμφωνα με τον κανονισμό (ΕΟΚ) αριθ. 355/77.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 9 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 280 της 9. 11. 1979, σ. 29.